Hofsaak kom oor Grace Mugabe se Hongkongse villaRobert en Grace Mugabe. Foto: GCIS Die villa is aanvanklik, na berig word, deur Grace Mugabe aangekoop, maar later is beweer dat dit die eiendom van die Zimbabwiese regering is. Toe vasgestel is dat Grace se dogter, Bona Mugabe, in die huis woon terwyl sy in Hongkong studeer, is verduidelik dat sy die huis net “leen”. Hsieh Ping Sung, beter bekend as Jack Ping, was aanvanklik goed bevriend met die Mugabes, en hy het verskeie van Grace se projekte gefinansier, waaronder die melkery op ’n plaas wat by ’n wit boer afgeneem is. Dié verhouding het later versuur, waarop Ping op Zimbabwe se versoek in Suid-Afrika in hegtenis geneem is. Die volledige berig kan gelees word in The Telegraph.